Parra se Blog: ASHOOP IN DIE SEE
Daar is groot belangstelling in die opberging van koolsuurgas onder die seebodem, wat deesdae erg aan die toeneem is. Die ondergrondse afsondering van gas word as belowende metode beskou om die uitlaat van koolsuurgas te verminder.
Om CO2 onder die seebodem te "stoor", behels die opvang van gasse wat tydens verbranding van fossiel brandstof vir kragopwekking, fabrieke en nywerheidsaanlegte vrygestel word. Daarna word dit met tenkhouers of gaspypleidings na die see vervoer, waar dit onde hoë druk tot 1000m onder die seebodem, in waterhoudende rotsformasies gepomp word!
Daar word bereken dat tot 90 biljoen ton koolsuurgas op hierdie wyse op talle ondergrondse terreine, net in Japan en in seebunkers in sy gebiedswaters geberg kan word! Dit is gelykstaande aan 70 tot 80 jaar se vrystrelling van koolsuurgas in die land!
Ek weet van iets baie meer belangrik as koolsuurgas om in die dieptes van die see begrawe te word……
"……U sal al hulle sondes in die dieptes van die see werp" Miga 7:9
As ons, ons sondes voor God bely……..1Joh 1:9, gooi Hy deur die verlossingswerk van Jesus Christus aan die kruis, ons oortredinge vir ALTYD in die vergetelheid, asof in die bodemlose dieptes van die see!
Jy hoef nie in sonde voort te ploeter dag-na-dag nie. Jy KAN vry en vergewe, 'n sinvolle doelgerigte lewe leef. Kom vandag nog met berou na Hom toe, en bely dit – en sê vir Hom dankie vir Sy vergifnis.